
ที่ มท ๐๘๑๖.๕/1649	กรมส่งเสริมการปกครองท้องถิ่น  
	ถนนนครราชสีมา เขตดุสิต กทม. ๑๐๓00
	11  กุมภาพันธ์ 2569   
เรื่อง  โครงการอบรมนักเรียนในพระราชานุเคราะห์ฯ ประจำปีการศึกษา 2568
เรียน  ผู้ว่าราชการจังหวัดตาก
อ้างถึง  1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/6819 ลงวันที่ 20 พฤษภาคม 2564
	2. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/5287 ลงวันที่ 17 เมษายน 2568
สิ่งที่ส่งมาด้วย 	1. สำเนาหนังสือสำนักพระราชวัง ที่ พว 0207.2.4/2389
		 	ลงวันที่ 4 กุมภาพันธ์ 2569 	จำนวน 1 ฉบับ
		2. บัญชีรายชื่อนักเรียนในพระราชานุเคราะห์ฯ
			ในสังกัดองค์กรปกครองส่วนท้องถิ่น	จำนวน 1 ชุด
	ตามที่ กรมส่งเสริมการปกครองท้องถิ่นแจ้งว่า โครงการส่วนพระองค์สมเด็จพระกนิษฐาธิราชเจ้า
กรมสมเด็จพระเทพรัตนราชสุดา ฯ สยามบรมราชกุมารี ได้ประกาศรายชื่อนักเรียนที่ได้รับพระราชทาน
เป็นนักเรียนในพระราชานุเคราะห์ฯ ประจำปีการศึกษา ๒๕๖4 และประจำปีการศึกษา 2568 ความละเอียดตามหนังสือที่อ้างถึง นั้น
	กรมส่งเสริมการปกครองท้องถิ่นได้รับแจ้งจากสำนักพระราชวังว่า โครงการส่วนพระองค์
สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี จะจัดโครงการอบรมนักเรียนในพระราชานุเคราะห์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
ประจำปีการศึกษา 2568 ดังนี้ 
	1. โครงการเตรียมความพร้อมเพื่อการศึกษาต่อของนักเรียนในพระราชานุเคราะห์ฯ
ชั้นมัธยมศึกษาปีที่ 5 ระหว่างวันที่ 27 มีนาคม - 13 เมษายน 2569 ณ โรงเรียนกาญจนาภิเษกวิทยาลัย นครปฐม (พระตำหนักสวนกุหลาบมัธยม) จังหวัดนครปฐม มีนักเรียนเข้าร่วม จำนวน 147 คน
	2. 	โครงการพัฒนาศักยภาพนักเรียนในพระราชานุเคราะห์ฯ ชั้นมัธยมศึกษาปีที่ 1 ระหว่างวันที่  1 - 7 เมษายน 2569 ณ กองบังคับการสนับสนุนทางอากาศ กองบัญชาการตำรวจตระเวนชายแดน (ค่ายนเรศวร) จังหวัดเพชรบุรี จำนวน 191 คน
ซึ่งมีนักเรียนในพระราชานุเคราะห์ฯ สังกัดองค์กรปกครองส่วนท้องถิ่นในพื้นที่จังหวัดตาก เข้าร่วมโครงการเตรียมความพร้อมเพื่อการศึกษาต่อของนักเรียนในพระราชานุเคราะห์ฯ ชั้นมัธยมศึกษาปีที่ 5 จำนวน 3 ราย และเข้าร่วมโครงการพัฒนาศักยภาพนักเรียนในพระราชานุเคราะห์ฯ ชั้นมัธยมศึกษาปีที่ 1 จำนวน 5 ราย
ในการนี้ จึงขอความร่วมมือจังหวัดแจ้งองค์กรปกครองส่วนท้องถิ่นต้นสังกัดของนักเรียนในพระราชานุเคราะห์ฯ ดำเนินการจัดรถรับ - ส่ง นักเรียนในพระราชานุเคราะห์ฯ เพื่อเข้าร่วมโครงการดังกล่าว โดยกำหนดสถานที่
รับ - ส่ง นักเรียนในพระราชานุเคราะห์ฯ ดังนี้

	1) รับนักเรียนในพระราชานุเคราะห์ฯ จากองค์กรปกครองส่วนท้องถิ่นต้นสังกัดไปยังกองกำกับการตำรวจตระเวนชายแดนที่ 34 จังหวัดตาก 
	2) รับนักเรียนในพระราชานุเคราะห์ฯ จากกองกำกับการตำรวจตระเวนชายแดนที่ 34 จังหวัดตาก กลับมายังองค์กรปกครองส่วนท้องถิ่นต้นสังกัด
ทั้งนี้ กำหนดการเดินทางประสานได้ที่ ด.ต.พงษ์เทพ เสียมสกุล หมายเลขโทรศัพท์ 09 4446 6680 
รายละเอียดปรากฏตามสิ่งที่ส่งมาด้วย
	จึงเรียนมาเพื่อโปรดพิจารณา
	ขอแสดงความนับถือ


						

       อธิบดีกรมส่งเสริมการปกครองท้องถิ่น  

          

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร 0-2241-9000 ต่อ 5337
ไปรษณีย์อิเล็กทรอนิกส์ saraban@dla.go.th
ผู้ประสานงาน นางสาวศิริยากร แซ่ปึง โทร. 08 3546 8535

